Θεσσαλονίκη, 22/12/2023

Αρ. Πρωτ.: 2122.12.2023

**ΔΕΛΤΙΟ ΤΥΠΟΥ**

**«#Her\_Research»: Ξεκινά ο 3ος Κύκλος για την Υποστήριξη των Γυναικών στην Έρευνα από τον ΣΕΓΕ**

Η πρωτοποριακή πρωτοβουλία του **Συνδέσμου Επιχειρηματιών Γυναικών Ελλάδος** **«#Her\_Research»,** μετά την επιτυχημένη αποδοχή από την επιστημονική, ερευνητική και οικονομική κοινότητα, **συνεχίζεται το 2024** με την τρίτη διοργάνωσή της.

Ο ΣΕΓΕ ανακοινώνει την έναρξη του τρίτου κύκλου της δράσης «#Her\_Research» συνεχίζοντας τη **στήριξη και την ενδυνάμωση των γυναικών που δραστηριοποιούνται στον τομέα της έρευνας, της καινοτομίας και της γνώσης**.

Έτσι, εξακολουθεί να **συμβάλλει στην ενίσχυση της τεχνογνωσίας, της έρευνας και της καινοτομίας**, βασικών προϋποθέσεων για την **ενθάρρυνση των γυναικών ερευνητριών** ώστε να είναι πιο ενεργές σε θέματα **διεκδίκησης χρηματοδοτήσεων** και να θέτουν τους εαυτούς τους **επικεφαλής Ερευνητικών Ομάδων**.

Με **στόχο** την η ενδυνάμωση των γυναικών ερευνητριών σε θέματα **τεχνογνωσίας**, την **πρόσβασή τους στη χρηματοδότηση**, καθώς και τη διευκόλυνση της **δικτύωσής** τους στον επιχειρηματικό κόσμο, η δράση **«#Her\_Research»**, **επιβραβεύει καινοτόμες ιδέες, υπηρεσίες και προϊόντα.**

Έχοντας στη φαρέτρα της την **εξαιρετική επιτυχία των δύο πρώτων κύκλων**, η δράση **«#Her\_Research»** συνεχίζει να αναδεικνύει τη σύνδεση της επιστημονικής έρευνας με την επιχειρηματική δραστηριότητα. Αξίζει να σημειωθεί ότι στον πρώτο κύκλο υποβλήθηκαν 25 αιτήσεις εκ των οποίων προέκυψαν 13 υποψήφιες ερευνητικές ομάδες και 1 νικήτρια, ενώ αντίστοιχα στον δεύτερο κύκλο υποβλήθηκαν 58 αιτήσεις (42 υποψήφιες ερευνητικές ομάδες και 8 νικήτριες).

**ΔΙΑΔΙΚΑΣΙΑ 3ου ΚΥΚΛΟΥ «#Her\_Research»**

**Συμμετοχές:**

Στη δράση μπορούν να συμμετάσχουν ερευνητικές ομάδες ή/και μεμονωμένες ερευνήτριες που δεν έχουν ακόμη εισέλθει στον χώρο του επιχειρείν και η δραστηριότητά τους δεν είναι ήδη υποστηριζόμενη από άλλες επίσημες δράσεις.

**Υποβολή αιτήσεων:** https://forms.office.com/e/YeiUTu56Sr

**Προθεσμία Υποβολής:** 31 Ιανουαρίου 2024.

**Βραβεία:**

Τα βραβεία της δράσης θα απονεμηθούν για κάθε πεδίο χωριστά.

Ειδικότερα:

* **Πρώτο Βραβείο** (Α’) όπου ***3 ερευνητικές ομάδες θα λάβουν ΔΩΡΕΑΝ υποστήριξη συγγραφής ερευνητικών προτάσεων για το Horizon Europe ή αντίστοιχο ερευνητικό πρόγραμμα*** από εξειδικευμένη ομάδα τεχνικών συμβούλων,
* **Δεύτερο Βραβείο (Β’)** όπου ***5 ερευνητικές ομάδες θα λάβουν ΔΩΡΕΑΝ ένα πλήρες εκπαιδευτικό και συμβουλευτικό πακέτο 10 ωρών*** από εξειδικευμένη ομάδα τεχνικών συμβούλων.
* Τέλος, **Επιβράβευση Βonus** όπου **όλες οι συμμετέχουσες ερευνήτριες θα παρακολουθήσουν ένα 2-ωρο εξειδικευμένο σεμινάριο με θέμα τους ερευνητικούς πόρους** και **2 ώρες Mentoring επί του θέματος**.

**Επιστημονική Επιτροπή:** Τη διαδικασία αξιολόγησης των ερευνητικών προτάσεων προς βράβευση στον 3ο Κύκλο «#Her\_Research» θα συντονίσει και θα εποπτεύει Επιστημονική Επιτροπή, η οποία απαρτίζεται από Καθηγητές Πανεπιστημιακών Ιδρυμάτων από όλη την Ελλάδα και θα ανακοινωθεί σύντομα.

Οι αιτήσεις συμμετοχής θα συγκεντρωθούν και θα αξιολογηθούν από την Επιτροπή Αξιολόγησης που έχει οριστεί από τον Σύνδεσμο Επιχειρηματιών Γυναικών Ελλάδος - Σ.Ε.Γ.Ε.

**Η δράση «#Her\_Research» τελεί υπό την αιγίδα των:**

*Γενική Γραμματεία Έρευνας και Καινοτομίας, Αριστοτέλειο Πανεπιστήμιο Θεσσαλονίκης, Γεωπονικό Πανεπιστήμιο Αθηνών, Δημοκρίτειο Πανεπιστήμιο Θράκης, Διεθνές Πανεπιστήμιο της Ελλάδος, Ελληνικό Μεσογειακό Πανεπιστήμιο, Ιόνιο Πανεπιστήμιο, Πανεπιστήμιο Δυτικής Μακεδονίας, Πανεπιστήμιο Κρήτης, Πανεπιστήμιο Μακεδονίας, Πανεπιστήμιο Πατρών, Πανεπιστήμιο Πελοποννήσου, Πάντειο Πανεπιστήμιο.*

**Για περισσότερες πληροφορίες, καλέστε μας στο ☎️ 2310 - 224440 ή στείλτε email στο 📧 members@sege.gr.**

**Με την παράκληση να δημοσιευθεί ή να μεταδοθεί.**